Мисури (щат)
Мисури () е щат, разположен в Средния запад на САЩ. Той е на 21-во място по обща площ със 180 534 km² в САЩ и на 18-о място по брой население с 6 063 589 (2014 г.) от 50-те щата. Мисури е със 178 399 km² суша . Най-големите урабанизирани територии са Метрополния регион на Канзас Сити, Голям Сейнт Луис, Метрополния регион на Спрингфийлд и Колумбия; столицата на щата е Джеферсън Сити, разположена приблизително в централната част на реката Мисури.

География 
Географията на Мисури е разнообразна. Северната част на щата е разчленена до равнини. Южната част е разположена в планината Озарк (с разделено плато), като река Мисури разделя двете му части. Щата се намира между пресечната точка на трите най-големи реки в Северна Америка. Това са вливането на реките Мисисипи и Мисури, река близо до Сейнт Луис,  и вливането на Охайо с Мисисипи северно от Бутхил. Мисури е отправна точка за историческите транспортни фирми от 19 в. Пони Експрес, Пътят Санта Фе и Орегонски път.

На север щата Мисури граничи с щата Айова, на юг – с Арканзас, на изток (през р. Мисисипи) – с Илинойс, Кентъки и Тенеси и на запад – с Канзас, Небраска и Оклахома.

Икономика 
По данни на Бюрото за икономически анализ през 2006 г. БВП на Мисури възлиза на $225,9 млрд. БВП на човек населението през 2006 г. възлиза на $32 705 (26-о място в страната). Основни отрасли на индустрията са: аерокосмическа, автотранспортна, хранителна, химическа, полиграфическа, производство на електрооборудване, лека и пивоварна. Селското стопанство на щата е специализирано в производството на говеждо месо, соя, свинско месо, млечни продукти, сено, царевица, птиче месо, сорго, памук, ориз и яйца. Мисури заема 6-о място в САЩ по брой на свинете и 7-о – на едър рогат добитък, 5-о място по производство на ориз.

Мисури притежава огромни запаси от варовик. Така също в щата се добиват олово, въглища, трошен камък.

В щата Мисури активно се развива науката и биотехнологиите. В Сент Луис се намира управлението на най-голямата компания в областта на генното инженерство – Monsanto.

Градове 
 Бътлър
 Джеферсън Сити
 Източен Сейнт Луис
 Канзас Сити
 Невада
 Сейнт Джоузеф
 Сейнт Луис

Окръзи 
Мисури се състои от 114 окръга и един независим град – Сейнт Луис:

Източници 

 
Основани в САЩ през 1821 година